O legendă a fotbalului îl critică pe Vinicius Junior: "Trebuie făcută o schimbare radicală"
Predrag Mijatovic, o legendă a clubului Real Madrid, l-a criticat puternic pe Vinicius Junior pentru comportamentul său recent, în special după un incident cu Willi Orban în timpul meciului din Liga Campionilor împotriva lui RB Leipzig.
Vinicius, în vârstă de 23 de ani, s-a aprins în remiza 1-1 cu RB Leipzig, având și un incident cu Willi Orban.
Mijatovic a purtat tricoul Real Madrid între 1996 și 1999, strângând 118 partide, 36 de goluri și 14 assisturi.Muntenegreanul și-a exprimat dezamăgirea, afirmând că Vinicius trebuie să găsească o modalitate de a-și controla emoțiile pentru a deveni un jucător esențial pentru echipă.
"Tricoul lui Real Madrid nu permite un astfel de comportament, poate la alte echipe se poate. Îl sfătuiesc să găsească o cale pentru a se calma sau nu va deveni un jucător important.
Este un jucător care face diferența, merită respect pentru acest lucru. Este un fotbalist foarte bun, dar toată lumea îi spune că trebuie să își schimbe comportamentul.
El țipă la coechipierii săi și la adversari. Ei trebuie să îl calmeze ca și cum ar fi vorba de un copil. Acest lucru trebuie să se schimbe, trebuie făcută o schimbare radicală.
Tot ce este bun din punct de vedere fotbalistic va fi ruinat de alte aspecte", a declarat Predrag Mijatovic, conform Football Espana.
???? Predrag Mijatović: "La camiseta del Real Madrid no aguanta este tipo de comportamientos, tal vez la de otro equipo sí. Yo le aconsejo que encuentre la manera de tranquilizarse o no llegará a ser un grandísimo jugador.
Es un jugadorazo. Pero todos te dicen que tiene que… pic.twitter.com/4oYIiaYgZJ
— Samuel Vargas (@SVargasOK) March 7, 2024
Cariera lui Predrag "Peđa" Mijatović
Predrag Mijatović, fostul fotbalist și director sportiv a clubului Real Madrid, a câștigat în cariera sa un număr de 13 trofee, printre care și o Ligă a Campiponilor, cu spaniolii, în sezonul 1997/98.
Urmăriți SPORT.RO și pe Google News